b'\n_START_ARTICLE_\nStvar\n_START_PARAGRAPH_\nStv\xc3\xa1r je nosilni predmet stvarnega prava. Stvar je samostojen telesni predmet, ki ga \xc4\x8dlovek lahko obvladuje. Za stvar se \xc5\xa1tejejo tudi razli\xc4\x8dne oblike energije in valovanja, ki jih \xc4\x8dlovek lahko obvladuje (15. \xc4\x8dlena Stvarnopravnega zakonika). Za potrebe \xc5\xbeivljenjskih situacij se stvar deli na ve\xc4\x8d kategorij.\n_START_SECTION_\nSestavljena stvar\n_START_PARAGRAPH_\nSestavljena stvar je povezava ve\xc4\x8d samostojnih stvari, ki s tem gospodarsko postanejo del sestavljene stvari. Stvar, ki je ob povezavi prenehala biti samostojna, se imenuje sestavina. Primer je opeka, vzidana v zid hi\xc5\xa1e. Vzidava opeke pomeni prenehanje samostojnosti opeke do razidave oziroma ru\xc5\xa1enja zidu. Hi\xc5\xa1a je namre\xc4\x8d sestavljena in kot samostojna stvar predmet lastninske in dugih stvarnih pravic.\n_START_SECTION_\nZbirna stvar\n_START_PARAGRAPH_\nZbirna stvar je stvar, ki po splo\xc5\xa1nem prepri\xc4\x8danju \xc5\xa1teje za celoto in ima pravno gledano lastnost ene stvari. Primer paketa kart, para rokavic, ...\n_START_SECTION_\nPritiklina\n_START_PARAGRAPH_\nPritiklina je samostojna stvar, ki je namenjena gospodarski rabi ali olep\xc5\xa1anju glavne stvari. Je vselej premi\xc4\x8dnina. Vez med glavno stvarjo in pritiklino je funkcionalna in je predmet pravnega standarda. V dvomu in nejasnosti pritiklina deli usodo glavne stvari. Lastnik pritikline je kljub temu odnosu med stvarema lahko razli\xc4\x8den od lastnika glavne stvari.\n_START_SECTION_\nNepremi\xc4\x8dnina\n_START_PARAGRAPH_\nNepremi\xc4\x8dnina je prostorsko odmerjen del zemeljske povr\xc5\xa1ine skupaj z vsemi sestavinami. Praviloma gre za zemlji\xc5\xa1ko parcelo, kot je odmerjena po predpisih, ki veljajo za zemlji\xc5\xa1ki kataster. Nepremi\xc4\x8dnine se v zemlji\xc5\xa1ko knjigo vpisujejo s katastrskimi podatki. Glej tudi publicitetne znake.\n_START_SECTION_\nJavno dobro\n_START_PARAGRAPH_\nJavno dobro je stvar, ki je namenjena splo\xc5\xa1ni rabi.'